Taller.- Contes a la vora del Rock
2026-05-09 17:30 - 18:30, 2026-05-10 11:30 - 12:30 (Europe/Paris) | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
En aquest taller descobrirem, a través de diferents contes o històries, com sona una bateria, quines parts té, com sonen diferents instruments de percussió i com els podem fer servir per tocar un ritme de rock. Experimentarem i identificarem a través de la veu i de la percussió corporal diferents qualitats del so, com ara fort i fluix, lent i ràpid o agut i greu.
Taller recomanat per a famílies amb xiquets i xiquetes a partir de 4 anys. // Durada: 1 hora.
Més informació i venda d’entrades: Web CaixaFòrum

Teatre. La xiqueta que volia arribar a la pau
2026-05-09 18:30 - 19:30, 2026-05-10 12:30 - 13:30 | Sala Off, Carrer del Túria, 47, València, L'Horta, 46008
Sinopsi: Els focs artificials omplin el cel de llum. Per a la xiqueta protagonista és un espectacle, però els adults el veuen amb altres ulls, plens de por. Per això, el pare de la xiqueta l’animarà a fugir i veure els coets des de més lluny, fins que arribe a un lloc anomenat La Pau. Una bella al·legoria sobre la guerra vista des de la mirada infantil.
PREMI DE TEATRE INFANTIL ESCALANTE DE LA DIPUTACIÓ DE VALÈNCIA
Text publicat per l’Editorial Bromera en la seua versió original en valencià.
Durada: 60 min
Més informació i venda d’entrades: Sala Off Kids

Sound Jordi 2026
2026-05-09 21:00 - 23:59 | Recinte Cotes Baixes, Polígon Cotes Baixes G, Alcoi, L'Alcoià, 03819

Concert. Trobadorets
2026-05-09 22:30 - 23:59 | Plaça de l’esglesia.- Xàbia, Plaça de l'esglesia, Xàbia, Marina Alta, 03730
El festival Xàbia Folk 2026 en la seua 24a edició acull, entre altres fomacions, a les Pitxorines. Un grup musical de huit al·lotes mallorquines, que naix el 2023, per compartir les cançons populars de Mallorca que escoltaven des de ben menudes. Les seues cançons reviscolades aporten una visió nova a aquest repertori amb uns arranjaments propis que beuen de la música tradicional, jazz i clàssica. Amb el seu nou disc “Sa falda girada”, les cançons reflecteixen la complicitat guanyada i exploren nous camins sonors, sense perdre l’essència que les ha convertides en una proposta única i vibrant.
Públic jove i públic en general.
Més informació: Ajuntament de Xàbia

Teatre. La mama dels arbres
2026-05-10 11:00 - 11:45, 2026-05-10 12:00 - 12:45 | Sala L’Horta, Carrer Sant Martí de Porres, 17 (Poblats del Sud), Castellar-L'Oliveral.- València, L'Horta, 46026
La mama dels arbres és la història d’una dona, Wangari Maathai, que va decidir empoderar-se i fer front a l’egoisme dels poderosos replantant d’arbres la seua terra, Kenya, que estava sent desforestada. Una determinació colossal que la va dur a plantar 30 milions d’arbres! Coratge, intel·ligència, i amor, en un espectacle de profunds valors ecologistes, pacifistes i espirituals.
La mama dels arbres es centra en valors com la consciència ecològica, la pau i l’empoderament personal i col·lectiu. A través de la figura inspiradora de Wangari Maathai, l’espectacle mostra com l’acció decidida pot transformar una realitat marcada per la destrucció i la injustícia. Plantar arbres esdevé un acte de resistència i esperança que convida a estimar la natura, actuar amb coratge i persistir malgrat les adversitats. Una proposta que inspira resiliència, responsabilitat i compromís amb un món més just i sostenible.
Teatre | Arts Plàstiques | Titelles | Proximitat
Primera infància de 2 a 5 anys | Teatre de proximitat: el públic s’ubicarà dalt de l’escenari

Teatre.- El pati
2026-05-10 11:00 - 11:55, 2026-05-10 12:30 - 13:25 | Ribes Espai Cultural, Carrer de les Filipines, 2 (Barri de Russafa), València, L'Horta, 46004
Al pati de l’escola passen totes les coses alhora. Quin desgavell! Al pati de l’escola passen les mateixes coses cada dia: córrer, jugar, esmorzar, cridar, ballar, xarrar… Hui ha passat alguna cosa inesperada. Què ha passat al pati? Qui ho ha vist? Qui ho ha sentit? Qui en sap alguna cosa? Amb qui ha sigut? Investigar, contrastar versions i descobrir la veritat en les històries extraordinàries i quotidianes que passen al pati. Aprenent a identificar mentides, mitges veritats i faules.
Edat: de 10 a 12 anys // Durada: 55 minuts
Companyia: Pérez&Disla // Direcció: Jaume Pérez Roldán // Autoria: Juli Disla
Més informació i venda d’entrades: Escalante

Visita familiar guiada + taller
2026-05-10 11:00 - 12:30 | Jardí Botànic de València, C/ Quart 80, València, L'Horta, 46008
L’arribada de la primavera i l’estiu al Jardí Botànic és una explosió de vida que transforma aquest oasi en un festival de colors i aromes. Un jardí que dóna vida i que convida a descobrir-lo amb les seues visites guiades de cap de setmana.
Públic familiar | durada 1.30 h, inclou taller | aformanet limitat a 25 participants.
Més informació, reserva i abonament: Jardí Botànic

Visita en família: Petits músics a la recerca de les matemàtiques
2026-05-10 11:30 - 12:30, 2026-05-17 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
I si la música i les matemàtiques són més semblants del que sembla? I si són tan i tan semblants que per inventar-nos una melodia hem de parlar d’ones sonores, de proporcions i de càlculs? En aquesta visita dinamitzada, les matemàtiques ens ajudaran a entendre, crear i compondre música. Ho farem amb el guiatge d’una persona educadora, tot experimentant amb els interactius de l’exposició i a partir d’un joc de construcció sonora. Cantar i sumar, tocar i multiplicar, compondre i calcular… T’hi atreveixes?
Petits músics a la recerca de les matemàtiques, a partir de 4 anys.
Més informació i venda d’entrades: Web Caixa Fòrum
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat.

Taller-Espectacle. Els mons d'Alícia.
2026-05-10 11:30 - 13:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Descobreix el nostre taller immersiu, un espai dissenyat per inspirar la creativitat i la col·laboració, impregnat de l’imaginari d’Alícia al país de les meravelles. En un entorn oníric, els participants podran interactuar amb objectes reflectants, translúcids, taules lluminoses i projeccions plenes de color per contribuir a donar forma a una instal·lació artística. Amb l’ajuda de les educadores que acompanyaran l’experiència, i mitjançant activitats especials que destaquen la importància dels sentits, aquest taller instal·lació ofereix una oportunitat única per explorar, crear i connectar amb els altres i amb l’entorn de manera lliure i creativa. Una proposta creada per Partee, col·lectiu de dissenyadors que aposten per processos manuals i analògics i que fomenten la creativitat col·lectiva tot propiciant vincles amb els participants i integrant-los en el procés creatiu.
Activitat recomanada per a famílies amb nens i nenes a partir de 4 anys.
Atenció: aquesta instal·lació conté esclats de llum que podrien ser perjudicials per a la salut de persones amb epilèpsia fotosensible. // Els menors de 3 anys tenen l’entrada gratuïta, però n’han d’adquirir el tiquet. Per fer-ho, s’ha de seleccionar a l’apartat de promocions l’opció “menors de 3 anys”. // Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat // L’entrada al taller no és vàlida per visitar l’exposició “Els mons d’Alicia”
Més informació i venda d’entrades: Web CaixaFòrum

Planetari. Viatge de les Estreles
2026-05-10 12:00 - 12:30, 2026-05-17 12:00 - 12:30 | Planetari de Castelló, Passeig Marítim, 1 (Grau de Castelló), Castelló, Plana Alta, 12100
Astéria, una adorable estreleta de mar, somia amb viure una aventura, igual que el seu heroi, el Capità Octopus. Un matí, mentre contempla el cel estrelat que dóna pas a l’alba, una nau espacial s’estavella al seu costat. A bord es troba Stella, una intrèpida estrela fugaç que necessita urgentment combustible per a poder tornar a l’espai. Juntes, s’embarquen en una emocionant cerca de metà en les profunditats de l’oceà. Durant el seu viatge, Astéria li mostra a Stella la fascinant diversitat d’espècies marines, mentre que Stella comparteix els seus coneixements sobre la Terra, la Lluna i el Sol. A poc a poc, descobreixen la màgica connexió que uneix la vida submarina amb la immensitat de l’espai.
Durada 34 minuts
Més informació i venda d’entrades: Planetari de Castelló

Visita taller familiar: Buscant l’Alícia
2026-05-10 17:30 - 19:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
En aquesta visita taller ens trucarà Lewis Carrol per telèfon, beurem d’un beuratge, ens farem grans i petits, caminarem del revés o sobre el sostre, celebrarem el nostre no aniversari i ens convertirem en un gat invisible. No us ho creieu? Tot això i moltes coses més passen al país de les meravelles, on ens endinsarem seguint els passos de l’Alícia. Plegats descobrirem el relat i els personatges d’aquest clàssic de la literatura universal per endinsar-nos en un món de creativitat i imaginació i, mitjançant diverses dinàmiques i materials diferents, ens familiaritzarem amb diferents creacions contemporànies inspirades en aquesta història.
Durada: 1 hora i 30 minuts // Activitat recomanada per a infants a partir de 5 anys. // Activitat conceptualitzada i dissenyada per la mediadora artística Teresa Rubio.
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web CaixaFòrum

Pissiganya 2026 .- Grups de joc i conversa en valencià per a famílies
2026-05-12 17:30 - 18:30 | Biblioteca de Na Rovella – Joaquim Martí i Gadea, Avinguda. de l'Alcalde Gisbert Rico, 20, (Quatre Carreres), València, València, 46013
Pissiganya és un activitat grupal en què pares i mares, juntament amb les seues criatures es reunixen una volta al mes per a jugar i conversar en valencià a partir d’una proposta ludicoartística dinamitzada per Maria Gargallo. Aquesta iniciativa s’emmarca dins del projecte Creixent al caliu (www.creixentalcaliu.com), a través del qual volen posar en valor, promoure i facilitar la transmissió lingüística i la presència social del valencià en la primera infància.
Activitat per a famílies amb xiquets i xiquetes de 0 a 5 anys
IMPORTANT: Cal inscripció prèvia. Les inscripcions s’accepten per ordre d’arribada fins a completar-ne la capacitat.
Més informació: Ajuntament de València | Creixent al caliu

Documental al Planetari. Explorant el sistema solar
2026-05-12 18:00 - 18:30 | Planetari de Castelló, Passeig Marítim, 1 (Grau de Castelló), Castelló, Plana Alta, 12100
Producció espectacular que ens mostra els planetes veïns de la Terra. Aquest documental ens transporta, en un viatge extraordinari, a diferents escenaris del sistema solar interior i aconsegueix despertar la curiositat en el públic a l’hora d’entendre i apreciar aspectes de cossos com la Lluna, Venus, Mart, asteroides i estrelles, fins ara desconeguts per a la gran majoria. El Món Anell no fa referència a una estructura artificial com en la novel·la de Larry Niven, sinó a Gliese 581g, un exoplaneta que podria tindre una zona habitable en forma d’anell en tota la franja del capvespre.
Públic: jove // Durada: 24 minuts
Més informació i venda d’entrades: Planetari de Castelló

Documental al Planetari. Cel profund
2026-05-13 18:00 - 18:30 | Planetari de Castelló, Passeig Marítim, 1 (Grau de Castelló), Castelló, Plana Alta, 12100
Documental que descriu allò que s’amaga darrere del fons negre de la nit. Les persones assistents podran viatjar a través de les meravelles que s’han descobert darrere d’aquest llenç negre sobre el qual es dibuixa la nit estrelada. Al llarg de 30 minuts es presenten les imatges més espectaculars obtingudes pels grans observatoris del món, tant des de la superfície de la Terra com des de l’espai. Aquestes imatges ens parlen d’un univers fascinant i complex, però d’una bellesa indescriptible. (Públic jove i general)
Durada: 30 min
Més informació: Planetari de Castelló

Documental al Planetari. Beyond the Sun
2026-05-14 18:00 - 18:30 | Planetari de Castelló, Passeig Marítim, 1 (Grau de Castelló), Castelló, Plana Alta, 12100
Més enllà del Sol, més enllà del nostre sistema solar, hi ha planetes que orbiten al voltant d’altres estrelles: els planetes extrasolars. En aquesta projecció acompanyarem Celeste en el seu viatge per a conéixer nous mons: alguns de gelats, d’altres que orbiten dos estrelles… i aprendrem com es poden descobrir aquests planetes.
Públic: infantil i jove // Durada: 26 minuts
Més informació: Planetari de Castelló

Presentació del libre infantil Ovidi Montllor
2026-05-14 18:30 | La Repartidora, C. del Reverend Rafael Tramoyeres, 8, Benimaclet, València, 46020
Contacontes i actuació musical per presentar el llibre il·lustrat, infantil, “Ovidi Montllor”, de Cesk Freixas i Judit Piella. En la presentació participarà l’autor, Cesk Freixas.

Concert. Magalí Sare
2026-05-14 20:00 - 21:30 | La Beneficiència, C/Corona, 36, València, L'Horta, 46003
La cantant Magalí Sare, una de les veus més creatives del jazz contemporani i la cançó d’autor, actuarà a L’ETNO. Amb una trajectòria que combina el seu passat al Quartet Mèlt, projectes de folk modern i col·laboracions amb artistes com Clara Peya, Sare destaca per la seua veu delicada, el seu estil experimental i la capacitat de barrejar tradició i modernitat d’una manera molt personal. Un concert ideal per a qui busca nous sons i artistes que arrisquen.
Públic jove i públic en general

Taller de música en família. L'Andana Escola de Música
2026-05-16 10:00 - 12:15 | L’Andana Escola de Música, C/ de l'Arquitecte Arnau 63 baix (Benimaclet), València, L'Horta, 46020
L’Andana Escola de Música convida les famílies a un matí ple de ritme, joc i descobriments musicals en aquest Taller de Música en Família, pensat perquè la xicalla i les famílies compartisquen una experiència sensorial i afectiva a través del so i el moviment. Amb instruments senzills, cançons, ritmes i activitats participatives, els menuts experimentaran la música de manera natural i lúdica, estimulant la coordinació, l’escolta, la memòria i el vincle emocional amb els seus adults de referència. Un espai acollidor, respectuós i creatiu on cada família podrà gaudir al seu ritme, descobrir noves propostes educatives i fomentar l’amor per la música des de ben menuts. Una activitat ideal per a compartir, créixer i vibrar junts.
⏰ Horaris:
10.00 h : bebés entre 12 i 23 mesos
10.45 h : peques entre 2 i 3 anys
11.30 h: peques entre 2 i 3 anys
IMPORTANT: Aforament limitat. Cal inscripció prèvia al telèfon que apareix al cartell

Xalònia
2026-05-16 10:30 - 2026-05-17 19:30 | Xaló, Xaló, Marina Alta, 03727
Xalònia 2026 torna a convertir-se en una gran cita cultural oberta a tota la ciutadania, amb una programació variada i participativa pensada per a tots els públics. Al llarg de l’esdeveniment, es podran gaudir de nombroses propostes artístiques, culturals i lúdiques que omplin els carrers i espais del municipi de vida i creativitat. Entre el conjunt d’activitats previstes, el públic podrà trobar propostes específiques per a famílies i per a joves, fomentant la participació intergeneracional i l’accés a la cultura en un ambient festiu, inclusiu i proper. Xalònia 2026 es presenta així com una celebració col·lectiva que combina diversió, cultura i convivència.

Aplequet dels Ports
2026-05-16 11:00 - 18:30 | Villores, Villores, Els Ports, 12311
El 16 de maig, Villores acull una nova edició de l’Aplequet dels Ports, una jornada pensada per a celebrar la cultura, la germanor i la vida comarcal en un ambient festiu i familiar. Al llarg del dia hi haurà propostes per a totes les edats: tallers infantils, un assaig participatiu de la Muixeranga dels Ports, dinar popular amb activitats per als més menuts i música en directe amb Trobadorets. Una cita per retrobar-nos, fer comarca i gaudir plegats d’un dia ple de convivència i tradició. Enguany, a més, el cartell és obra d’una alumna del CRA Els Ports – Aulari de La Mata, un detall que reforça l’esperit col·lectiu i educatiu de l’Aplequet.

Artefacte: Tots els cossos formen el paisatge. Taller
2026-05-16 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Una obra d’art, un moble versàtil o el material d’un taller. Artefacte és totes aquestes coses: un dispositiu mòbil, a mig camí entre la instal·lació artística i el recurs pedagògic, dissenyat específicament per acollir propostes de mediació i materials educatius, creats per artistes i dinamitzats per un educador o educadora. Tots els cossos formen el paisatge és la proposta artística i de mediació dissenyada per l’artista Albert Potrony per a l’Artefacte. Aquest taller convida a imaginar i crear paisatges comuns a partir del propi cos amb relació als diferents elements escultòrics de l’Artefacte. Jugar es convertirà en una exploració individual i col·lectiva de disciplines artístiques com la instal·lació i la performance. Combina peces geomètriques rígides amb elements tous i flexibles per connectar els nostres cossos a través d’elles, transformar-nos i transformar alhora l’espai. Prova, construeix, assaja, fes, desfés i refés. Reinventa amb cada participació les possibilitats infinites de l’Artefacte!
A càrrec d’Albert Potrony, artista multidisciplinari nascut a Catalunya i resident al Regne Unit que utilitza l’escultura, la instal·lació i l’acció com a base per investigar sobre processos artístics participatius. Ha exposat en nombroses galeries i museus, incloent-hi la Tate, Serpentine Galleries, Whitechapel Gallery, South London Gallery, Gasworks, Camden Arts Centre, V&A’s (Londres), Serralves Foundation (Porto) i el Centre d’Art La Panera (Lleida).
Activitat recomanada a partir de 4 anys.
Important: Els xiquets i les xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web Caixa Fòrum

Al SomSella 2026 Festival
2026-05-16 22:00 - 23:59 | Poliesportiu Les Saleres, Sella, Marina Baixa, 03579
Al SomSella 2026 torna a omplir el poble de música en valencià, cultura i bon ambient, amb una proposta arrelada al territori i pensada per a tots els públics. El festival aposta per una programació de qualitat en un entorn proper i acollidor. Entre els noms destacats hi ha Malifeta, que arriba presentant nou disc, amb noves cançons plenes d’energia, compromís i esperit festiu. Una cita perfecta per a gaudir de la música feta des d’ací.
Públic jove i públic en general

Concert. Apologia + Esther + Auxili
2026-05-16 22:30 - 23:59 | Vila-Real (Plaça Major), Plaça Major, Vila-Real, Plana Baixa, 12540
El dissabte 16 de maig, la Plaça Major de Vila-real s’ompli de música en valencià amb una nova edició de Rock per la Llengua, una cita potent pensada per al públic jove i per a totes les persones que volen viure les festes amb ritme i compromís cultural. L’escenari reunirà propostes ben diverses: la veu delicada i personal d’Esther, l’energia festiva i contagiosa d’Auxili, i la força del rock local d’Apologia, en una combinació que promet una nit intensa i participativa. Un concert per gaudir, cantar i reafirmar que la música en valencià també sona fort en els grans formats festius.

Teatre. Ohhh!!!
2026-05-17 12:00 - 13:00 | Sala L’Horta, Carrer Sant Martí de Porres, 17 (Poblats del Sud), Castellar-L'Oliveral.- València, L'Horta, 46026
Diem Ohhh!, quan alguna cosa ens colpeja per primera vegada. El nostre primer bes, el nostre primer fracàs, el nostre primer passeig per la lluna… Aquesta és una història de descobriments. De descobrir-nos. I ja que ens posem a descobrir, què tal si ho descobrim tot de nou? I si descobrim qui som? Com parlem? Com caminem? Com ens mirem? Com ens estimem o ens odiem? Com ens afonem i com ens tornem a alçar? Tot parteix del no-res. De no ser res per poder ser-ho tot. Poder ser allò que desitgem ser. Si alguna cosa ens han ensenyat els descobriments al llarg de la història de la humanitat és que van ser fruit, moltes vegades, de la casualitat, de situacions accidentals, però la major part de les vegades d’alguna cosa tan forta que és capaç de canviar la història dels esdeveniments: la curiositat. La curiositat per voler saber i no per pensar que ho sabem tot. Només aquells que no saben res es convertiran en els veritables savis. Ens trobem ací amb tres éssers per fer-se, per descobrir-se. Tres personatges que habiten un lloc que no existeix, per un espai sense temps. Pel no-res més ple de tot. Ohhh!, és una cerca d’allò que volem ser però no sabem. És un viatge sense brúixola cap a allò desconegut, cap allò fantàstic, cap allò catastròfic i cap al nostre univers de dubtes sense resposta. Riem, sí. Però abans caldrà descobrir el riure, no?
Durada 55 min | Per a públic familiar a partir de 5 anys
